Romániába látogatott egy híres gasztrovlogger, a Youtube-on 5,2 millió követővel rendelkező Mark Wiens. Az amerikai youtubert elvitték a Prahova megyei Tohani környékén található Dákok Farmjára, írja a Szatmar.ro.

A gasztroblogger itt megkostólta a sült mangalicahúst is, ami nagyon ízlett neki. A látogatásról Románia legnagyobb példányszámú újságja, a Libertatea nevű bulvárlap is beszámolt. A lap azt írta: a mangalica húsa egészséges, és

a mangalica a báznai mellett a legismertebb román sertésfajta.

A mangalica Magyaroszágon őshonos sertésfajta, de a hungarikum bizottság honlapján nem szerepel a hungarikumok listáján.

Az állatot ugyanakkor egy országgyűlési határozat védett őshonos, magas genetikai értéket képviselő tenyésztett magyar állatfajtaként nemzeti kinccsé nyilvánította.